b"\n_START_ARTICLE_\nV\xc3\xa4rityskirja\n_START_PARAGRAPH_\nV\xc3\xa4rityskirja on v\xc3\xa4ritt\xc3\xa4mist\xc3\xa4 varten tehty kirja, joka sis\xc3\xa4lt\xc3\xa4\xc3\xa4 viivakuvia esimerkiksi esineist\xc3\xa4, el\xc3\xa4imist\xc3\xa4 tai abstrakteista asioista; teht\xc3\xa4v\xc3\xa4n\xc3\xa4 on t\xc3\xa4ydent\xc3\xa4\xc3\xa4 kuvat v\xc3\xa4ritt\xc3\xa4m\xc3\xa4ll\xc3\xa4 ne v\xc3\xa4rikynin, -liiduin tai vesi- tai \xc3\xb6ljyv\xc3\xa4rien avulla._NEWLINE_Todenn\xc3\xa4k\xc3\xb6isesti ensimm\xc3\xa4inen varsinainen v\xc3\xa4rityskirja oli vuonna 1879 julkaistu The Little Folks' Paint Book. V\xc3\xa4rityskirjojen kulta-aikana voidaan pit\xc3\xa4\xc3\xa4 1960-lukua._NEWLINE_V\xc3\xa4rityskirjat on tavallisimmin suunnattu lapsille, mutta my\xc3\xb6s aikuisille tarkoitettuja v\xc3\xa4rityskirjoja on olemassa.\n_START_SECTION_\nAikuisten v\xc3\xa4rityskirjat\n_START_PARAGRAPH_\n2010-luvulla aikuisille suunnatut v\xc3\xa4rityskirjat ovat nousseet muotiin. Niiden aiheita ovat muun muassa it\xc3\xa4maiset mandalat, puutarhat ja kukat sek\xc3\xa4 1900-luvun alun vintagemuoti._NEWLINE_Kev\xc3\xa4\xc3\xa4ll\xc3\xa4 2015 Amazon-verkkokaupan myydyimpien kirjojen listalla oli kaksi Johanna Basfordin piirt\xc3\xa4m\xc3\xa4\xc3\xa4 v\xc3\xa4rityskirjaa, joista vuonna 2013 ilmestynytt\xc3\xa4 Secret Gardenia on myyty 1,4 miljoonaa kappaletta. Suomessa aikuisten v\xc3\xa4rityskirjat tulivat myyntiin kes\xc3\xa4ll\xc3\xa4 2015. V\xc3\xa4rityskirjojen suuri myynti maailmalla on aiheuttanut paikoin jopa pulaa puuv\xc3\xa4rikynist\xc3\xa4._NEWLINE_Aivotutkija Minna Huotilaisen mukaan v\xc3\xa4rityskirjan v\xc3\xa4ritt\xc3\xa4minen voi auttaa stressin lievitt\xc3\xa4misess\xc3\xa4."